**שיח קבוצתי לימי הקורונה**

**מטרות:**

1. מתן הזדמנות לחניכים להביע את רגשותיהם ביחס למצב החריג בו אנו נמצאים.
2. חיבור בין החניכים ותחושה שאנחנו ביחד אל מול הקשיים והמורכבות שהסיטואציה הזו מזמנת עבור כולנו.
3. הזדמנות של המחנך להיות המבוגר המשמעותי בימי משבר וקושי, ברמה הקבוצתית והאישית.

**מהלך המפגש:**

סבב – כל משתתף בוחר כרטיסייה ודרכה משתף בתחושות שעולות בו בתקופה זו (מצורפות בנספח).

למחנך/ת: יש כאן הזדמנות להרגיש את הקבוצה/כיתה, להבין איפה החניכים? מה מעסיק אותם? מי מהחניכים נמצא במצוקה או זקוק לסיוע? הסבב עשוי להתארך ולהעלות תכנים נוספים, הוא מאפשר לחניכים להרגיש יחד מול הסיטואציה ומאפשר למחנך לייצר מעין מיפוי של הקבוצה.

חשוב לייצר אווירה פתוחה, שבה יש מקום למגוון רחב של רגשות (אופטימים פאסימים, בדיחות וחרדות)

הכרטיסיות מאפשרות סבב שיכול לעמוד בפני עצמו ולייצר תחושה של שותפות וביחד.

ניתן גם להשתמש בהן כפתיחה לשיחה ארוכה יותר. כיוונים נוספים:

* להציע לחניכים לשתף בתוכניות שיש להם לעתיד הקרוב וגם לתת רעיונות לחברים.
* משהו נוסף שהייתי רוצה להגיד לקבוצה?
* העלאת דילמה או נושא אקטואלי לדיון
* ללמוד משהו ביחד
* לשלוח סרט/ טקסט קצר לקבוצה ולאחר מכן לדבר עליו